**Liu Qing** (kiin. 柳青, *Liǔ Qīng*) eli **Jean Liu Qing** tai **Jean Liu** (s. 1978, Peking) on kiinalainen yritysjohtaja.

Keväällä 2018 hän toimi kiinalaisen taksi- ja kuljetuspalvelujen varausohjelmistoa kehittävän DiDin hallituksen puheenjohtajana. Liun johdolla Didi hankki yhdysvaltalaisen Uberin Kiinan toiminnot vuonna 2016. Tämän jälkeen Didi hankki 5,5 miljardin dollarin rahoituksen toiminnalleen, jonka avulla yhtiö pyrki laajentamaan taksipalvelujaan Euroopan, Lähi-itään ja Afrikkaan.

Yhdysvaltalainen aikakauslehti Time sisällytti hänet vuoden 2017 keskeisten vaikuttajien joukkoon (Time 100). Talousjulkaisu Forbes luokitteli Liun vuoden 2017 maailman vaikutusvaltaisimpien naisten listallaan sijalle 40. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 25. sijalle (2017).

DiDi (kiin. 滴滴出行, *pinyin: Dīdī Chūxíng*) on vuonna 2012 perustettu, Kiinan Hangzhousta käsin toimiva taksivarausten mobiiliohjelmiston kehittäjäyhtiö. Maaliskuussa 2016 yhtiön mobiiliohjelmistoilla varattiin Kiinassa yli kymmenen miljoonaa taksi- ja pienoisbussimatkaa päivittäin. Huhtikuussa 2018 yritys viesti, että sillä on jo 450 miljoonaa käyttäjää, jotka tekevät yhtiön tarjoaman palvelun avulla noin 25 miljoonaa matkaa päivässä. Yritys on tehnyt sijoituksia useisiin ulkomaisiin taksimatkoja tarjoaviin tai niiden varauspalvelua hoitaviin yrityksiin (esimerkiksi Viron Taxify, yhdysvaltalainen Lyft, brasilialainen 99 - 2018 jo Didin tytäryritys, intialainen Ola, Singaporen Grab ja Lähi-idän Careem). DiDi on kertonut yhteisyrityksen perustamisesta Softbankin kanssa Japanin henkilökuljetusmarkkinaa silmällä pitäen. DiDi toimii yhteistyössä myös useiden autovalmistajien kanssa erityisesti DiDin henkilökuljetuksiin soveltuvien automallien valmistamiseksi. Yritys myös tutkii erilaisia autojen omistus- ja rahoitusmalleja osana tarjontansa kehittämistä.

Liu valmistui tietojenkäsittelytiede pääaineenaan Pekingin yliopistosta (B.A./B.Sc.) ja myöhemmin Harvardin yliopistosta (M.Sc.). Liu työskenteli rahoituskonserni Goldman Sachsilla (yleten Aasian toimintojen toimitusjohtajaksi) ennen siirtymistään Didi Chuxingin palveluun vuonna 2014.

Liu on naimisissa, ja hänellä on kolme lasta. Liun isä on pankkiiri ja suurliikemies Liu Chuanzhi, joka tunnetaan muun muassa tietokonevalmistaja Lenovon perustajana sekä IBM:n kannettavien tietokoneiden liiketoiminnan ja Pizza Expressin ostajana kiinalaisomistukseen.

Lähteet
-------

1. 1 2  Arkistoitu kopio25. Jean Liu (Most Powerful Women in business outside the U.S. 2017 lista)  2017. Fortune, fortune.com.  Arkistoitu 2.5.2019. Viitattu 30.4.2018. (englanniksi)
2. 1 2 3 4  40. Jean Liu. President, Didi Chuxing (The World's 100 Most Powerful Women, 2017 ranking)  2017. Forbes, forbes.com. Viitattu 30.4.2018. (englanniksi)
3. ↑  Tim Cook: Jean Liu (Osa vuoden 2017 Time 100 -listaa)  2017. time.com. Viitattu 30.4.2018. (englanniksi)
4. ↑  The World's 100 Most Powerful Women (Maailman 100 vaikutusvaltaisinta naista)  2017. Forbes, forbes.com. Viitattu 30.4.2018. (englanniksi)
5. ↑  MWP International (Most Powerful Women in business outside the U.S. 2017 list)  2017. Fortune, fortune.com. Viitattu 30.4.2018. (englanniksi)
6. ↑  Company Overview of Didi Chuxing Technology Co. Ltd. bloomberg.com. Viitattu 30.4.2018. (englanniksi)
7. ↑  Steven Millward: China’s Didi now sees 10m daily rides. That’s way more than Uber’s global 2m  22.3.2016. didi-labs.com. Viitattu 30.4.2018. (englanniksi)
8. ↑  Arkistoitu kopioAbout DiDi Chuxing didi-labs.com.  Arkistoitu 29.4.2018. Viitattu 30.4.2018. (englanniksi)
9. ↑  Ma Si: Transforming transport with tech  5.3.2018. chinadaily.com.cn. Viitattu 30.4.2018. (englanniksi)
10. ↑  Frank Hersey: With D-Alliance, Didi plans to overturn car ownership and manufacturing worldwide  24.4.2018. technode.com. Viitattu 30.4.2018. (englanniksi)
11. ↑  Executive Profile: Qing Liu. President, Didi Chuxing Technology Co. Ltd. bloomberg.com. Viitattu 30.4.2018. (englanniksi)
12. ↑  [://www.didichuxing.com/en/aboutus/team Team] (yrityksen johtokaksikko) didichuxing.com. Viitattu 30.4.2018. (englanniksi)
13. ↑  George Chen: The next big thing for Liu and his Legend: China's consumer revolution  28.6.2015. South China Morning Post, scmp.com. Viitattu 30.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Qing Liu